ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
5 மாதங்களுக்குப் பின், தினசரி கொவிட் பாதிப்பு 27 ஆயிரத்துக்கும் குறைந்தது
கொவிட்டுக்கு எதிரான போராட்டத்தில், இந்தியா குறிப்பிடத்தக்க சாதனை படைத்துள்ளது. கடந்த 24 மணி நேரத்தில், புதிய தொற்று பாதிப்பு எண்ணிக்கை 27 ஆயிரத்துக்கும் கீழ்  குறைந்தது. இது கடந்த 5 மாதங்களில் மிகக் குறைவு. கடந்த ஜூலை 10ம் தேதி, தினசரி தொற்று பாதிப்பு 26,506 ஆக இருந்தது குறிப்பிடத்தக்கது.
மற்றொரு சாதனையாக, நாட்டில் கொவிட் சிகிச்சை பெறுபவர்களின் எண்ணிக்கையும், இன்று 4 சதவீதத்துக்கும் கீழ் குறைந்தது.
கொவிட் சிகிச்சை பெறுபவர்களின் எண்ணிக்கை 3.83 லட்சமாக  குறைந்தது. இது மொத்த பாதிப்பில் 3.96 சதவீதம்.
கடந்த 24 மணி நேரத்தில் 39,045 பேர் குணமடைந்துள்ளனர். இதன் மூலம் சிகிச்சை பெறுபவர்களின் எண்ணிக்கையில் 12,863 பேர் குறைந்தனர்.
புதிய பாதிப்பை விட, குணமடைந்தவர்கள் எண்ணிக்கை அதிகமாக இருப்பதால், குணமடைந்தோர் சதவீதம் 94.59 சதவீதமாக உள்ளது. குணமடைந்தவர்களின் மொத்த எண்ணிக்கை 91,78,946 ஆக உள்ளது.
தினசரி கொவிட் உயிரிழப்பு எண்ணிக்கையும் தொடர்ந்து குறைந்து வருகிறது. கடந்த 24 மணி நேரத்தில் 385 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1679019
••••••
((
PIB Headquarters
கொவிட்-19 - பிஐபி செய்தித் தொகுப்பு
21.08.2020
கொவிட்-19 - பிஐபி செய்தித் தொகுப்பு
- குடியரசுத் தலைவர் செயலகம்
- குடியரசுத் துணைத் தலைவர் செயலகம்
- ரசாயனம் மற்றும் உரங்கள் அமைச்சகம்
- நுகர்வோர் நலன், உணவு மற்றும் பொது விநியோகம் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- தகவல் மற்றும் ஒலிபரப்பு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- குறு சிறு மற்றும் நடுத்தர தொழில் துறை அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- திறன் மேம்பாடு மற்றும் தொழில் முனைவோர் அமைச்சகம்
- பழங்குடியினர் நலத்துறை அமைச்சகம்
- இளைஞர் நலன் மற்றும் விளையாட்டு அமைச்சகம்
- சிறப்பு சேவைகள் மற்றும் கட்டுரைகள்
(Visitor Counter : 156
பிரதமர் அலுவலகம்
பிரான்ஸ் அதிபர் மேதகு திரு இமானுவேல் மேக்ரான் மற்றும் பிரதமர் இடையே தொலைபேசி உரையாடல்
பிரதமர் திரு நரேந்திர மோடி, பிரான்ஸ் அதிபர் திரு இமானுவேல் மேக்ரான் உடன் இன்று தொலைபேசி வாயிலாக உரையாடினார்.
பிரான்ஸ் நாட்டில் ஏற்பட்டுள்ள வறட்சி மற்றும் காட்டுத்தீக்கு பிரதமர் தமது அனுதாபங்களைத் தெரிவித்தார்.
பாதுகாப்பு ஒத்துழைப்பு திட்டங்கள் மற்றும் சிவில் அணு எரிசக்தி ஒத்துழைப்பு உள்ளிட்ட இரு தரப்பு முன்முயற்சிகள் பற்றி தலைவர்கள் ஆலோசனை நடத்தினர்.
உலகளாவிய உணவு பாதுகாப்பு உள்ளிட்ட முக்கியமான புவிசார் அரசியல் சவால்கள் பற்றியும் அவர்கள் விவாதித்தனர்.
அண்மை ஆண்டுகளில் இந்திய- பிரான்ஸ் கேந்திர கூட்டு முயற்சிக்கு கிடைத்துள்ள வலிமைக்கு இரு தலைவர்களும் திருப்தி தெரிவித்ததோடு, புதிய துறைகளிலும் உறவை மேம்படுத்த தொடர்ந்து நெருக்கமாக பணியாற்ற இசைவு தெரிவித்தனர்.
மத்திய அமைச்சரவை
கொல்கத்தாவின் ஜோகாவில் உள்ள குடிநீர், துப்புரவு மற்றும் தரத்திற்கான தேசிய மையத்தின் பெயரை ‘டாக்டர் சியாமா பிரசாத் முகர்ஜி தேசிய நீர் மற்றும் துப்புரவு நிறுவனம் என பின்னோக்கிய தேதியிட்டு மாற்ற மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, கொல்கத்தாவின் ஜோகா குடிநீர், துப்புரவு மற்றும் தரத்திற்கான தேசிய மையத்தின் பெயரை, ‘டாக்டர் சியாமா பிரசாத் முகர்ஜி தேசிய நீர் மற்றும் துப்புரவு நிறுவனம்  பின்னோக்கிய தேதியிட்டு பெயர் மாற்றம் செய்ய ஒப்புதல் அளித்துள்ளது.
மேற்கு வங்க மாநிலம் கொல்கத்தாவில் உள்ள ஜோகா டைமண்ட் ஹார்பர் சாலையில், 8.72 ஏக்கர் பரப்பளவில் இந்த நிறுவனம் அமைக்கப்பட்டுள்ளது. பயிற்சித் திட்டங்கள் மூலம் பொது சுகாதார பொறியியல், குடிநீர், துப்புரவு மற்றும் சுகாதாரம் ஆகிய துறைகளில் மாநிலங்கள்/ யூனியன் பிரதேசங்களின் திறன்களை மேம்படுத்துவதற்கான முதன்மையான நிறுவனமாக இந்த நிறுவனம் அமைந்துள்ளது. இத்தகைய திறன்கள் தூய்மை இந்தியா இயக்கம் மற்றும் ஜல் ஜீவன் இயக்கத்தை செயல்படுத்துவதில் ஈடுபட்டுள்ள முன்னணி பணியாளர்களுக்கு மட்டுமல்லாமல், கிராமப்புற மற்றும் நகர்ப்புற உள்ளாட்சி அமைப்புகளின் பிரதிநிதிகளுக்கும் பொருத்தமாக அமையும். அதன்படி, பயிற்சி உள்கட்டமைப்பு, ஆராய்ச்சி மற்றும் மேம்பாட்டு வளாகம், மற்றும் குடியிருப்பு வளாகம் உள்ளிட்ட பொருத்தமான உள்கட்டமைப்புகள் உருவாக்கப்பட்டுள்ளன. இந்த நிறுவனத்தில் பயிற்சியை எளிமையாக்கும் வகையில், நீர் தூய்மை மற்றும் சுகாதாரம் தொழில்நுட்பங்களின் சிறிய மாதிரிகள் நிறுவப்பட்டுள்ளன.
டாக்டர் சியாமா பிரசாத் முகர்ஜி, முன்னணி தலைவராகவும், தேசிய ஒருங்கிணைப்பில் முக்கிய பங்காற்றியவராகவும் திகழ்ந்தார். தொழில் மயமாக்கலுக்கான உத்வேகத்துடன், திகழ்ந்த அவர், சிறந்த அறிஞர், கல்வியாளர் என பன்முக திறமைகளுடன் விளங்கினார். கொல்கத்தா பல்கலைக்கழகத்தின் இளம் துணைவேந்தராகவும் பொறுப்பு வகித்தார். தற்போது புதிய நிறுவனத்திற்கு டாக்டர் சியாமா பிரசாத் முகர்ஜி பெயர் சூட்டப்படுவது அவரது அர்ப்பணிப்புடன் கூடிய பணியை ஊக்குவிப்பதுடன், நிறுவனத்துடன் சம்பந்தப்பட்டவர்களுக்கு உத்வேகத்தையும் வழங்கும். இந்த நிறுவனம் 2022 டிசம்பரில் பிரதமரால் திறந்து வைக்கப்பட்டது.
பிரதமர் அலுவலகம்
துருக்கி அதிபருடன் பிரதமர் சந்திப்பு
பிரதமர் திரு. நரேந்திர மோடி இன்று  புதுதில்லியில் நடைபெற்ற ஜி 20 உச்சிமாநாட்டின் போது துருக்கி அதிபர் திரு ரெசெப் தயிப் எர்டோகனுடன் இருதரப்பு சந்திப்பை மேற்கொண்டார்.
வர்த்தகம் மற்றும் முதலீடு, பாதுகாப்பு, சிவில் விமானப் போக்குவரத்து மற்றும் கப்பல் போக்குவரத்து போன்ற துறைகளில் இருதரப்பு ஒத்துழைப்பை அதிகரிப்பது குறித்து இந்தச் சந்திப்பின்போது விவாதிக்கப்பட்டது.
இந்தியாவின் ஜி 20 தலைமைத்துவத்துக்காக துருக்கி அதிபர் திரு எர்டோகன் பிரதமர் திரு நரேந்திர மோடிக்கு வாழ்த்து தெரிவித்தார். 2023 பிப்ரவரியில் துருக்கியில் ஏற்பட்ட நிலநடுக்கத்திற்குப் பிறகு ஆபரேஷன் தோஸ்த் என்ற இயக்கத்தின் கீழ் உடனடி உதவிகளை வழங்கியதற்காக இந்தியாவுக்கு துருக்கி அதிபர் நன்றி தெரிவித்தார்.
சந்திரயான் திட்டத்தின் வெற்றிக்காக திரு எர்டோகன் பிரதமர் திரு நரேந்திர மோடிக்கு வாழ்த்து தெரிவித்ததோடு, சூரியனை ஆய்வு செய்யும் ஆதித்யா திட்டத்துக்காகவும் வாழ்த்துக்களைத் தெரிவித்தார்.
பிரதமர் அலுவலகம்
எம்.பி திரு ரகுநாத் மொஹபத்ரா மறைவுக்கு பிரதமர் இரங்கல்
எம்.பி. திரு ரகுநாத் மொஹபத்ரா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘ எம்.பி. திரு ரகுநாத் மொஹபத்ரா மறைவால் வேதனையடைந்தேன். கலை, கட்டிடக்கலை மற்றும் கலாச்சார உலகுக்கு அவர் முன்னோடியான பங்களிப்புகளை அளித்தார்.
பாரம்பரிய கைவினைப் பொருட்களை பிரபலப்படுத்தியதில் அவர் என்றும் நினைவு கூறப்படுவார். அவரது குடும்பத்துக்கும் மற்றும் அபிமானிகளுக்கும் எனது இரங்கல்கள். ஓம் சாந்தி’’ என குறிப்பிட்டுள்ளார்.
சமூக நிதி மற்றும் அதிகாரமளித்தல் அமைச்சகம்
குவாலியரில் உலகத்தரம் வாய்ந்த ‘மாற்றுத் திறனாளிகளுக்கான விளையாட்டு மையத்திற்கு’ அடிக்கல் நடப்பட்டது
மத்திய பிரதேச மாநிலம் குவாலியரில் உலகத்தரம் வாய்ந்த ‘மாற்றுத் திறனாளிகளுக்கான விளையாட்டு மையத்திற்கு’ அடிக்கல் நடப்பட்டது. மத்திய சமூக நீதி மற்றும் அதிகாரமளித்தல் அமைச்சகத்தின் கீழ் உள்ள மாற்றுத்திறனாளிகளிக்கு அதிகாரமளித்தல் துறை இந்த நிகழ்ச்சியினை காணொளிப்பதிவு மூலம் ஏற்பாடு செய்திருந்தது.
இந்த நிகழ்ச்சியில் பேசிய மத்திய வேளாண் மற்றும் விவசாயிகள் நலன் துறை அமைச்சர் திரு.நரேந்திர சிங் தோமர், மத்திய பிரதேசத்தின் மாற்றுத்திறனாளிகளுக்காக உலகத்தரம் வாய்ந்த விளையாட்டு மையத்தை உருவாக்குவதற்கான முயற்ச்சியை மேற்கொண்டதற்காக மத்திய சமூக நீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட்டிற்கு நன்றி தெரிவித்தார்.
தற்போது மாற்றுத்திறனாளி விளையாட்டு வீரர்களுக்கு பயிற்சி அளிக்கும் வசதிகள் எதுவும் நாட்டில் இல்லை. தற்போது காட்டப்படும் இந்த விளையாட்டு மையம் மாற்றுத்திறனாளிகளுக்கான சிறப்பு பயிற்சி வசதிகளை அளிக்கும் என்று தெரிவித்தார்.
ரூ. 170.99 கோடி செலவில் கட்டப்பட உள்ள இந்த விளையாட்டு மையத்திற்கு மத்திய அமைச்சரவை பிப்ரவரி 28, 2019 அன்று ஒப்புதல் அளித்தது.
ஒரு வெளிப்புற தடகள அரங்கம், உட்புற விளையாட்டு வளாகம், பேஸ்மென்ட் பார்க்கிங் வசதி; இரண்டு நீச்சல் குளங்கள் போன்ற பல வசதிகள் இந்த மையத்தில் அமைக்கப்படுகிறது.
(Visitor Counter : 103
அறிவியல் மற்றும் தொழில்நுட்பத்துறை
புல்வாமாவில் சிஎஸ்ஐஆர்-ன் லாவண்டர் சாகுபடியை சிஎஸ்ஐஆர் தலைமை இயக்குநர் டாக்டர் சேகர் மாண்டே பார்வையிட்டார்
ஜம்மு-காஷ்மீருக்கு பயணம் மேற்கொண்ட சிஎஸ்ஐஆர்  தலைமை இயக்குநர் டாக்டர் சேகர் மாண்டே, ஸ்ரீநகரில் உள்ள சிஎஸ்ஐஆர்-ஐஐஐஎம்  கிளை ஆய்வகத்தையும் புல்வாமாவில் உள்ள நிறுவனத்தின் கள மையத்தையும் பார்வையிட்டு செயல்பாடுகளை ஆய்வு செய்தார்.
லாவண்டர் சாகுபடியில் ஈடுபட்டுள்ள மகளிர் சுய உதவிக்குழுக்கள் மற்றும் தொழில்முனைவோருடன் உரையாடிய அவர், அவர்களது வருவாய் மற்றும் வேலைவாய்ப்பு உருவாக்கத்தில் லாவண்டர் சாகுபடி குறிப்பிட்ட முன்னேற்றத்தை ஏற்படுத்தி உள்ளது குறித்து மகிழ்ச்சி தெரிவித்தார்.
தன்னிறைவை உறுதி செய்யும் வகையில், சாகுபடியை மேற்கொண்டு விரிவாக்கம் செய்வதற்கும், அதன் பதப்படுத்துதல், மதிப்பு கூட்டுதல் மற்றும் சந்தைப்படுத்துதல் ஆகியவற்றுக்கு தேவையான அறிவியல் மற்றும் தொழில்நுட்ப ஆலோசனை மற்றும் ஆதரவு வழங்கப்படும் என்று விவசாயிகள் மற்றும் தொழில் முனைவோருக்கு டாக்டர் மாண்டே உறுதி அளித்தார்.
வேளாண் உற்பத்தி மற்றும் லாபத்தை அதிகப்படுத்துவதற்கு பயிர்களின் ஒருங்கிணைப்பு தேவை என்று அவர் வலியுறுத்தினார். கள மையத்தின் முக்கியத்துவம் குறித்து விளக்கிய சிஎஸ்ஐஆர்-ஐஐஐஎம், ஜம்மு, இயக்குநர் டாக்டர் டி ஶ்ரீநிவாச ரெட்டி, யூனியன் பிரதேசத்தில் விவசாயிகளின் வருவாயை உயர்த்துவதற்கும் பெண்களுக்கு அதிகாரம் அளிப்பதற்கும் தேவையான தொழில் விவசாயத்தின், குறிப்பாக லாவண்டர் சாகுபடியின் மையமாக இந்த மையம் இருப்பதாக கூறினர்.
சிஎஸ்ஐஆரின் செயல்பாடுகளை பாராட்டிய துணைநிலை ஆளுநர், ஜம்மு காஷ்மீரில் உள்ள திறமை மிகுந்த இளைஞர்களுக்கு அறிவியல் மற்றும் தொழிலக பயிற்சி அளிக்கப்படுவது குறித்தும் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1734866
----
(Visitor Counter : 228
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்திய ஆட்சிப்பணி அலுவலர்கள் மீது ஒழுங்கு நடவடிக்கை
இந்திய அரசுப் பணியில் தவறு செய்யும் இந்திய ஆட்சிப்பணியில் உள்ள அதிகாரிகள் மீது ஒழுங்கு நடவடிக்கை மேற்கொள்ள மத்திய அரசு நடவடிக்கை எடுத்துவருகிறது. மத்திய அரசு போன்று மாநில அரசுகளுக்கும் விசாரணை நடத்தவும், ஒழுங்கு நடவடிக்கை எடுக்கவும், தண்டனை வழங்குவதற்கும் அதிகாரமுள்ளது. தற்போது இந்திய ஆட்சிப்பணி அதிகாரிகள் மீது  36 ஒழுங்கு நடவடிக்கைகள், பல்வேறு கட்டங்களில் உள்ளன.
இந்திய ஆட்சிப்பணி அதிகாரிகள் மீதான குற்றச்சாட்டுகளை முன்மொழிவதற்கும், ஊழல் தடுப்புச் சட்டம் 1988 படி நடவடிக்கை எடுப்பதற்கும், மேற்கொண்டு விசாரணையை முடித்து குற்றப்பத்திரிகை தாக்கல் செய்யவும் மத்திய அரசு ஆலோசித்து வருகிறது. கடந்த ஓர் ஆண்டில் 8 வழக்குகள் தொடர்வதற்கு மத்திய அரசு அனுமதியளித்துள்ளது.
2014-ம் ஆண்டு முதல் பணியாளர் மற்றும் பயிற்சி துறை மூலம், 16-வது விதியின் 3-வது உப விதி படி அனைத்து இந்திய சேவைக்கு வழங்கப்பட்ட அதிகாரங்களைக் கையாளும்  விதி 1958 படி, 4 ஆட்சிப்பணி அதிகாரிகள் முன்கூட்டியே பதவி விலக்களிக்கப் பட்டனர். ஜார்க்கண்ட் கேடர் அதிகாரிகள் யாரும் இதில் இடம்பெறவில்லை.
மாநில அரசு அறிக்கைப்படி, ஜார்க்கண்ட் கேடரைச் சேர்ந்த 3 ஐ.ஏ.எஸ். அதிகாரிகள், மாநில அரசுப் பணியின்போது தவறான நடத்தைக்காக ஒழுங்கு நடவடிக்கை எடுக்கப்பட்டனர்.
இந்தத் தகவலை, வடகிழக்கு மண்டல மேம்பாடு  பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியம், அணுசக்தி, விண்வெளித் துறை மத்திய இணையமைச்சர்  டாக்டர் ஜிதேந்திர சிங் இன்று மாநிலங்களவையில் எழுத்துப்பூர்வமாக தெரிவித்தார்.
(Visitor Counter : 80
குறு சிறு மற்றும் நடுத்தர தொழில் துறை அமைச்சகம்
ஊரகப்பகுதிகளில் வேலைவாய்ப்புக்காகச் சிறு, குறு மற்றும் நடுத்தர தொழில்கள் பிரிவின் கீழ் கூடுதலாக வேளாண் தொகுப்புகள் தேவை : கிரிராஜ் சிங்
மத்திய சிறு, குறு மற்றும் நடுத்தரத் தொழில் துறை  இணையமைச்சர் திரு. கிரிராஜ் சிங், சிறு, குறு மற்றும் நடுத்தர தொழில் அமைச்சகத்தின் கீழ் நடைபெற்ற நிறுவனங்கள் மேம்பாடு தொழில்நுட்ப மையங்கள் மற்றும் உபகரண அறைகள் மாநாட்டில் நிறைவுரையாற்றுகிறார்.
மத்திய சிறு, குறு மற்றும் நடுத்தரத் தொழில் துறை அமைச்சகத்தின் கீழ் வேலைவாய்ப்புகளுக்காக மேலும் அதிக வேளாண் தொகுப்புகளை அமைக்க வேண்டியது அவசியம் என்று அத்துறைக்குத் தனிப்பொறுப்பு வகிக்கும் இணையமைச்சர் திரு. கிரிராஜ் சிங் வலியுறுத்தியுள்ளார். கிராமப்புறங்களில் மோசமான அளவுக்குப் பெண்களுக்கு வேலையிழப்பு ஏற்படுவதாகவும் அதனால் அவர்கள் நகரங்களுக்கு இடம்பெயரும் நிலை ஏற்பட்டுள்ளதாகவும் அவர் கூறினார். வேலையில்லாத் திண்டாட்டம் மற்றும் இடம்பெயர்தலைக் குறைக்க, வேளாண் தொகுப்புகள் ஊரகப் பகுதிகளில் அதிக வேலைகளை - குறிப்பாக பெண்களுக்கு - உருவாக்க பெரிதும் உதவும் என்று அவர் கூறினார்.
மத்திய சிறு, குறு மற்றும் நடுத்தர தொழில்துறை அமைச்சகத்தின் கீழ் மேம்பாட்டு நிறுவனங்கள் தொழில்நுட்ப மையங்கள் மற்றும் உபகரண அறைகள் குறித்த இரண்டு நாள் மாநாட்டின் நிறைவுநாள் நிகழ்ச்சியில் அமைச்சர் உரையாற்றினார். சிறு, குறு மற்றும் நடுத்தரத் தொழில் அமைச்சகத்தின் வெற்றிகரமான தொழில் தொகுப்புகள் மற்றும் உபகரண அறைகள் குறித்த முயற்சிகளுக்கு விரிவான விளம்பரம் அளிக்கப்பட வேண்டுமென்று விருப்பம் தெரிவித்த அமைச்சர், இதன் மூலம் மேலும் அதிகமானோர் இத்தகைய தொகுப்புகளை அமைக்க முன்வருவார்கள் என்றும் கூறினார்.
இந்த அமைச்சகத்தின் கீழ் பல்வேறு அமைச்சகங்களால் செயல்படுத்தப்படும் திட்டங்கள் கிராமப்பகுதியைச் சென்றடைய வேண்டியது அவசியம் என்றும் இதற்கு மேம்பாட்டு நிறுவனங்கள் மாவட்ட நிர்வாகங்களுடன் ஒத்துழைப்பு மேற்கொள்ள வேண்டுமென்றும் அமைச்சர் மேலும் தெரிவித்தார்.
(Visitor Counter : 173
சுற்றுச்சூழல் மற்றும் வனத்துறை அமைச்சகம்
தென்னாப்பிரிக்காவில் இருந்து கொண்டு வரப்பட்ட பெண் சிறுத்தை "தக்ஷா" குனோ தேசிய பூங்காவில் இறந்தது
தென்னாப்பிரிக்காவிலிருந்து கொண்டு வரப்பட்டு குனோ தேசிய பூங்காவில் விடுவிக்கப்பட்ட பெண் சிறுத்தை தக்ஷா 09.05.2023 அன்று காலை 10:45 மணியளவில் படுகாயமடைந்த நிலையில் மீட்கப்பட்டது. கால்நடை மருத்துவர்கள் சிகிச்சை அளித்தும், பலனின்றி, நண்பகல் 12.00 மணியளவில் சிறுத்தை பரிதாபமாக இறந்ததாக தேசிய பூங்கா அதிகாரிகள் தெரிவித்தனர்.
உயிரிழந்த பெண் சிறுத்தை உடலில் காணப்பட்ட காயங்கள், புணர்ச்சி முயற்சியின் போது, ஆண் சிறுத்தையுடன் ஏற்பட்ட வன்முறையான தொடர்பு காரணமாக ஏற்பட்டதாகத் தெரிகிறது. இனச்சேர்க்கையின் போது பெண் சிறுத்தைகளுக்கு எதிராக ஆண் சிறுத்தைகளின் இத்தகைய வன்முறை நடத்தைகள் இயல்பானவை என்று கூறப்படுகிறது.
இறந்த பெண் சிறுத்தையின்  பிரேத பரிசோதனை, நெறிமுறையின்படி கால்நடை மருத்துவக் குழுவினரால் மேற்கொள்ளப்பட்டு வருகிறது.
-----
AD/PKV/KPG
(Visitor Counter : 140
அறிவியல் மற்றும் தொழில்நுட்பத்துறை
புற்றுநோய் கதிர்வீச்சு சிகிச்சைக்கு உள்நாட்டிலேயே தயாரிக்கப்பட்ட சக்தி மிகுந்த காந்தவியல் தொழில்நுட்பத்திற்கு அரசு ஆதரவளிக்கிறது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
புற்றுநோய் கதிர்வீச்சு சிகிச்சைக்கு உள்நாட்டிலேயே தயாரிக்கப்பட்ட சக்தி மிகுந்த காந்தவியல் தொழில்நுட்பத்திற்கு அரசு ஆதரவளிக்கிறது என்று மத்திய அறிவியல் மற்றும் தொழில்நுட்பத்துறை இணை அமைச்சர் டாக்டர் ஜிதேந்திர சிங் கூறியுள்ளார்.
இதற்காக தொழில்நுட்ப மேம்பாட்டு வாரியம் மற்றும் பனாகா மருத்துவ தொழில்நுட்ப தனியார் நிறுவனம் ஆகியவற்றுக்கு இடையேயான புரிந்துணர்வு ஒப்பந்தம் கையெழுத்திடும் நிகழ்ச்சி, டாக்டர் ஜிதேந்திர சிங் தலைமையில் நடைபெற்றது. இத்திட்டத்திற்கான மொத்த தொகையான 9.73 கோடி ரூபாயில் 4.87 கோடி ரூபாயை தொழில்நுட்ப மேம்பாட்டு வாரியம் கடனாக அளிக்க உள்ளது.
அப்போது பேசிய அமைச்சர் ஜிதேந்திர சிங், இந்த காந்தவியல் தொழில்நுட்பம், 2 மில்லி மீட்டர் விட்டம் கொண்ட மூளைக்கட்டியை அகற்ற மிகக் குறைந்த பக்க விளைவுகளுடன் துல்லியமான கதிர்வீச்சுடன் புற்றுநோய் நிபுணர்கள் சிகிச்சை அளிக்க முடியும் என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1828262
தகவல் மற்றும் ஒலிபரப்பு அமைச்சகம்
பிரதான ஊடகத்திற்கான மிகப்பெரும் அச்சுறுத்தல், பிரதான ஊடகமே: மத்திய அமைச்சர் திரு அனுராக் தாக்கூர்
ஒளிபரப்பு மேம்பாட்டுக்கான ஆசிய-பசிபிக் நிறுவனத்தின் 47-வது வருடாந்திர கூட்டம் மற்றும் 20-வது கூட்டத்தை மத்திய தகவல் மற்றும் ஒலிபரப்புத் துறை இணையமைச்சர் டாக்டர் எல். முருகன், செயலாளர் திரு அபூர்வ சந்திரா மற்றும் நிறுவனத்தின் இயக்குநர் திருமிகு ஃபிலோமினா ஞானபிரகாசம் ஆகியோர் முன்னிலையில் மத்திய தகவல் மற்றும் ஒலிபரப்பு அமைச்சர் திரு அனுராக் தாக்கூர் இன்று தொடங்கி வைத்தார்.
நிகழ்ச்சியில் பேசிய அமைச்சர் திரு தாக்கூர், பிரதான ஊடகத்திற்கு புதுயுக டிஜிட்டல் தளங்கள் அச்சுறுத்தலாக செயல்படவில்லை என்றும், மாறாக பிரதான ஊடகமே மிகப்பெரும் அச்சுறுத்தலாக விளங்குவதாகவும் குறிப்பிட்டார். உண்மைகளை எதிர்கொள்வது, நடக்கும் செயல்களை தெரிவிப்பது மற்றும் சம்பந்தப்பட்ட அனைவரின் கருத்துக்களையும் எடுத்துரைப்பது தான் பத்திரிக்கை தர்மம் என்று அவர் தெரிவித்தார்.
முரண்பாடான கருத்துக்கள் கொண்ட, தவறான செய்திகளை பரப்பும் மற்றும் கூச்சல் போடும் விருந்தினர்களை அழைப்பது, ஒரு தொலைக்காட்சியின் நம்பகத்தன்மையைக் கெடுக்கிறது என்று அமைச்சர் கூறினார். “விருந்தினர், தொனி மற்றும் ஒளி அமைப்புகள் தொடர்பான உங்கள் முடிவுகள், பார்வையாளர்களின் கண்ணோட்டத்தில் உங்களது நம்பகத்தன்மையை வரையறுக்கிறது. பார்வையாளர்கள் உங்கள் நிகழ்ச்சியை ஒரு நிமிடம் பார்க்கக்கூடும், ஆனால் உங்கள் அறிவிப்பாளரையும், உங்கள் தொலைக்காட்சியையும், பிராண்டையும் நம்பகமான மற்றும் வெளிப்படையான செய்தி ஆதாரமாக ஒருபோதும் நம்ப மாட்டார்கள்”, என்று அவர் மேலும் தெரிவித்தார்.
ஒலி பதிவுகளைக் கருத்தில் கொள்ளாமல், ஒளிப்பதிவாளர்கள் தாங்களே அதை மறுவரை செய்து, விருந்தினர்கள் மற்றும் தொலைக்காட்சிக்கான விதிமுறைகளை அமைக்குமாறு நிகழ்ச்சியில் கலந்து கொண்ட ஒளிப்பதிவாளர்களுக்கு அவர் அறிவுறுத்தினார்.
கொவிட் காலத்தின் போது உறுப்பு நாடுகளை இணையவழியாக இணைத்ததற்காகவும், தொற்றின் தாக்கத்தை ஊடகங்கள் எவ்வாறு குறைக்கலாம் என்பது குறித்த நிலையான பேச்சுவார்த்தையை மேற்கொண்டதற்காகவும் ஒளிபரப்பு மேம்பாட்டுக்கான ஆசிய-பசிபிக் நிறுவனத்தின் தலைமை பண்பை அமைச்சர் பாராட்டினார். “பெருந்தொற்றை விட வேகமாகப் பரவிய தவறான செய்திகளை கட்டுப்படுத்தியது, மருத்துவத் துறையின் சமீபத்திய வளர்ச்சி, கொவிட் முன்கள வீரர்கள் குறித்த நேர்மறையான செய்திகள் போன்றவற்றினால் உறுப்பு நாடுகள் பெருமளவு பயனடைந்தன”, என்றார் அவர்.
‘பெருந்தொற்றுக்குப் பிந்தைய காலத்தில் ஒளிபரப்புத் துறையின் வலுவான எதிர்காலத்தை கட்டமைத்தல்’ என்ற நிகழ்ச்சியின் கருப்பொருள் பற்றி பேசிய அமைச்சர் திரு அனுராக் தாக்கூர், ஒளிபரப்பு ஊடகம் பத்திரிக்கை துறையின் பிரதான ஊடகமாக இருந்த போதும், கொவிட்-19 காலம் அதன் அமைப்பிற்கு மறுவடிவம் அளித்துள்ளது என்றும், சரியான மற்றும் உரிய நேரத்தில் அளிக்கப்படும் தகவல்கள், லட்சக்கணக்கான உயிர்களை எவ்வாறு பாதுகாக்கும் என்பதை பெருந்தொற்று உணர்த்தியுள்ளது என்றும் கூறினார்.
தரமான படைப்புகளை பரிமாற்றிக் கொள்ளும் துறையில் உறுப்பு நாடுகள் ஒத்துழைக்க வேண்டும் என்று கேட்டுக் கொண்ட அமைச்சர், இது போன்ற ஒத்துழைப்புகள் மக்களிடையே வலுவான இணைப்பை கட்டமைக்க உதவும் என்று தெரிவித்தார்.
நிகழ்ச்சியின் போது 2021 மற்றும் 2022-ஆம் ஆண்டுக்கான விருதுகளை அமைச்சர் வழங்கினார். 2022-ஆம் ஆண்டிற்கான வாழ்நாள் சாதனையாளர் விருது பிரச்சார் பாரதியின் தலைவர் மற்றும் நிர்வாக அதிகாரியும், ஒளிபரப்பு மேம்பாட்டுக்கான ஆசிய-பசிபிக் நிறுவனத்தின் தலைவருமான திரு மயங்க் அகர்வாலுக்கு வழங்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1860732
பிரதமர் அலுவலகம்
கொவிட்-19 தொற்றிலிருந்து ஜோ பைடன் விரைவில் குணமடைய பிரதமர் வாழ்த்து
அமெரிக்க அதிபர் திரு ஜோ பைடன், கொவிட்-19
தொற்றிலிருந்து விரைவில் குணமடைய பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“திரு ஜோ பைடன் @POTUS @JoeBiden, கொவிட்- 19 தொற்றிலிருந்து விரைவாக குணமடைய வாழ்த்துகள், அவர் நல்ல ஆரோக்கியம் பெற பிரார்த்திக்கிறேன்.”
இளைஞர் நலன் மற்றும் விளையாட்டு அமைச்சகம்
மாஸ்கோவில் நடைபெற்ற வுஷூ ஸ்டார்ஸ் சாம்பியன்ஷிப் போட்டியில் பதக்கம் வென்றவர்களுக்கு இந்திய விளையாட்டு ஆணையம் பாராட்டு
மாஸ்கோவில் நடைபெற்ற வுஷூ ஸ்டார்ஸ் சாம்பியன்ஷிப் போட்டியில் பதக்கம் வென்றவர்களை இந்திய விளையாட்டு ஆணையத்தின் துணைத்தலைமை இயக்குநர்கள் திருமதி ஏக்தா விஷ்னாய், திரு ஷிவ் சர்மா ஆகியோர் பாராட்டினர். ரஷ்யாவில் இந்த மாதம் நடைபெற்ற இப்போட்டியில் இளம் சிறுமிகள் 17 பதக்கங்களை வென்றனர்.
இந்த சிறுமிகள் அனைவரும் ஓர் ஆண்டு நடைபெற்ற கேலோ இந்தியா மகளிர் லீக் போட்டியில் பங்கேற்றவர்கள் ஆவர். சேன்டா, தவ்லா ஆகிய பிரிவுகளில் ஜூனியர், சப் ஜூனியர் மற்றும் சீனியர் சிறுமிகள் 10 தங்கம், 4 வெள்ளி மற்றும் 3 வெண்கலப்பதக்கங்களை வென்றனர்.
இது குறித்து அண்மையில் ட்விட்டரில் பதிவிட்ட மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக்சிங் தாக்கூர், வீராங்கனைகளுக்கு பாராட்டு தெரிவித்திருந்தார். கேலோ இந்தியா மகளிர் லீக் போட்டிகளின் பயன்களை நாடு பெற்றதாகவும், நமது சிறுமிகள் நம்மை பெருமையடைச் செய்ததை காணுவது சிறந்த தருணம் என்று குறிப்பிட்டிருந்தார். இதற்கு பதிலளித்திருந்த பிரதமர், வீராங்கனைகளுக்கு வாழ்த்து கூறி டிவிட்டரில் பதிவிட்டிருந்தார்.
வுஷூ போட்டியில் வலிமைமிக்க சீனா மற்றும் இந்தோனேஷிய நாடுகளைச் சேர்ந்த வீராங்கனைகளை வீழ்த்தி நமது சிறுமிகள் பதக்கங்களை வென்றுள்ளனர்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 177.45 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 177.45 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.08 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801970
(Visitor Counter : 116
பிரதமர் அலுவலகம்
ராணி லட்சுமி பாய் மத்திய விவசாயப் பல்கலைக் கழகத்தின் கல்லூரி மற்றும் நிர்வாகக் கட்டடங்களை பிரதமர் நாளை தொடங்கி வைக்கிறார்
பிரதமர் திரு. நரேந்திர மோடி, நாளை 12.30 மணியளவில், காணொளிக் காட்சி மூலம் ராணி லட்சுமி பாய் மத்திய விவசாயப் பல்கலைக் கழகத்தின் கல்லூரி மற்றும் நிர்வாகக் கட்டங்களைத் தொடங்கி வைக்கிறார்.
ராணி லட்சுமி பாய் மத்திய விவசாயப் பல்கலைக் கழகம், புந்தல் காண்ட் பிராந்தியத்தின் முக்கியமான நிறுவனமாக ஜான்சியில் அமைந்துள்ளது.
இந்தப் பல்கலைக்கழகம் 2014-15-இல் தனது முதலாவது கல்வி அமர்வைத் தொடங்கியது. விவசாயம், தோட்டக்கலை மற்றும் வனப்படிப்பில் இளநிலை மற்றும் முதுநிலைப் பட்டங்களை அது வழங்குகிறது.
இந்தப்பல்கலைக்கழகத்தின் முக்கிய கட்டடம் உருவாகி வருவதால், தற்போது அது, ஜான்சியில் உள்ள இந்தியன் கிராஸ்லேண்ட் அன்ட் போடர் ஆராய்ச்சி நிறுவனத்தில் இயங்கி வருகிறது.
இந்த நிகழ்ச்சியின் போது, பல்கலைக்கழகத்தின் பல்வேறு மாணவர்களுடன் பிரதமர் திரு. நரேந்திர மோடி கலந்துரையாடுவார்.
உள்நாட்டு விமானப் போக்குவரத்து அமைச்சகம்
ஜெய்ப்பூர் மற்றும் ஜோத்பூர் இடையேயான விமானப் போக்குவரத்து சேவையை சிவில் விமானப் போக்குவரத்துத்துறை அமைச்சர் திரு.ஜோதிராதித்யா சிந்தியா தொடங்கி வைத்தார்
ஜெய்ப்பூர் மற்றும் ஜோத்பூர் இடையேயான விமானப் போக்குவரத்து சேவையை சிவில் விமானப் போக்குவரத்துத்துறை அமைச்சர் திரு.ஜோதிராதித்யா சிந்தியா, இணை அமைச்சர் ஜெனரல் டாக்டர்.விஜயகுமார் சிங்  ஆகியோர் காணொலிக் காட்சி மூலம் தொடங்கி வைத்தனர்.
இந்த நிகழ்வில் பேசிய மத்திய அமைச்சர் திரு.ஜோதிராதித்ய சிந்தியா, "நாட்டின் இரண்டு முக்கிய நகரங்களை இணைக்கும் விமானப் போக்குவரத்து சேவையை தொடங்கி வைத்திருப்பது முக்கியத்துவம் வாய்ந்ததாகும். தில்லி-ஆக்ரா-ஜெய்ப்பூர் தங்க முக்கோண சுற்றுலாப் பாதையை மேலும் வலுப்படுத்தும் விதமாக இந்தப் புதிய விமானப் போக்குவரத்து சேவை அமையும். உலகளவில் 3வது பெரிய போக்குவரத்து சேவைகளை உள்ளடக்கிய உள்ளூர் விமானப் போக்குவரத்து சந்தை மற்றும் உலகளவில் 7வது பெரிய போக்குவரத்து சேவைகளை உள்ளடக்கிய சர்வதேச மற்றும் உள்ளூர் விமானப் போக்குவரத்து சந்தைகளில் இடம் பெற்றுள்ளது குறிப்பிடத்தக்கது" என்றார்.
இராஜஸ்தான் மாநிலத்தில் விமானப்போக்குவரத்து துறை உள்கட்டமைப்பு வசதிகள் மற்றும் விமானப் போக்குவரத்து சேவைகள் அதிகரித்து வரும் நிலையில், ஜோத்பூர் விமான நிலையத்திற்கு புதிய முனையக் கட்டடத்தை விரைவில் திறக்கவிருப்பதாக மத்திய அமைச்சர் தெரிவித்துள்ளார்.
பிரதமர் திரு.நரேந்திர மோடியின் சீரிய தலைமையின் கீழ் கடந்த 2014ம் ஆண்டிலிருந்து இராஜஸ்தானின் சிவில் விமானப் போக்குவரத்துத் துறையில் முக்கியத்துவம் வாய்ந்த வளர்ச்சிப் பணிகள் நடைபெற்று வருகிறது, என்றார்.
மேலும் விவரங்களுக்கு இந்த ஆங்கிலச் செய்தி குறிப்பைக் காணலாம். https://pib.gov.in/PressReleasePage.aspx?PRID=1895720
உள்நாட்டு விமானப் போக்குவரத்து அமைச்சகம்
இந்தூர்-கோண்டியா-ஐதராபாத் வழித்தடத்தில் உதான் திட்டத்தின் கீழ் தினசரி விமான போக்குவரத்து தொடக்கம்
பிராந்திய இணைப்புச் சேவை உதான் திட்டத்தின் கீழ், இந்தூர் -கோண்டியா-ஐதராபாத் வழித்தடத்தில் தினசரி விமானப் போக்குவரத்து இன்று தொடங்கப்பட்டது. இத்துடன் சேர்த்து உதான் திட்டத்தின் கீழ் 409 வழித்தடங்களில் விமானங்கள் இயக்கப்படும்.
இதன் தொடக்க நிகழ்ச்சியில் மத்திய விமானப் போக்குவரத்துத் துறை அமைச்சர் திரு ஜோதிராதித்யா எம். சிந்தியா, மத்தியப் பிரதேச முதல்வர் திரு சிவராஜ் சிங் சவுகான் , மக்களவை முன்னாள் சபாநாயகர் திருமதி சுமித்ரா மகாஜன் உட்பட பலர் கலந்து கொண்டனர்.
இந்நிகழ்ச்சியில் பேசிய மத்திய அமைச்சர் திரு ஜோதிர் ஆதித்யா எம். சிந்தியா, சாதாரண மக்களுக்கும் விமானச் சேவைகள் வழங்கும் பிரதமரின் கனவை உதான் திட்டம் நிறைவேற்றுகிறது எனக் கூறினார்.
உதான் திட்டத்தின் கீழ் 405 வழித்தடங்கள் ஏற்கனவே செயல்பாட்டில் உள்ளது எனவும் மத்திய அமைச்சர் தெரிவித்தார். இந்தூர் -கோண்டியா- ஐதராபாத் வழித்தடம் இந்தூரை மகாராஷ்டிரா மற்றும் தெலுங்கானா மாநிலங்களுடன் இணைக்கிறது என்றார்.
கடந்த ஓராண்டில் இந்தூரிலிருந்து இயக்கப்படும் விமான சேவைகள் இருமடங்காகவும், போபாலில் இருந்து இயக்கப்படும் விமான சேவைகள் 40 சதவீதமும் அதிகரித்துள்ளதாக மத்திய அமைச்சர் திரு ஜோதிராதித்யா சிந்தியா தெரிவித்தார்.
இரண்டாம் நிலை மற்றும் 3ம் நிலை நகரங்களில் 100 புதிய விமான நிலையங்கள் கட்டப்படும் எனவும், இது தொலை தூரப் பகுதிகளின் இணைப்பை மேலும் ஊக்குவிக்கும் எனவும் திரு ஜோதிராதித்யா சிந்தியா தெரிவித்தார்.
இந்தூர் -கோண்டியா-ஐதராபாத் வழித்தடத்தில், 78 இருக்கைகள் கொண்ட ஏடிஆர் ரக விமானத்தை, விமான நிறுவனம் தினசரி இயக்கும் எனத் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திk குறிப்பைக் காணவும்: https://pib.gov.in/PressReleseDetail.aspx?PRID=1805571